EkBass/fiwiki-20250220-pages-articles huggingface dataset:
Kreivi Duckula

Kreivi Duckula (alkuperäiseltä nimeltä Count Duckula) on brittiläinen vuosina 1988–1993 valmistunut piirrossarja. Sarjaa tehtiin neljä tuotantokautta, joka sisälsi 65 jaksoa. Sarja kertoo Transylvaniassa asuvan vampyyriankan Kreivi Duckulan (Count Duckula) elämästä hänen hovimestarinsa Igorin ja kodinhoitaja Nannyn (Tädin) kanssa. Sarjaa on esittänyt Britanniassa televisiokanava ITV. Suomessa sarjaa ei ole esitetty televisiossa, mutta sen jaksoja on julkaistu 1990-luvulla VHS-kaseteilla suomenkielisellä jälkiäänityksellä. Suomenkielisestä dubbauksesta vastasi Finn-Kasper ja Matti Ranin ky.Kreivi Duckula-VHS-julkaisujen kansipaperit Tammikuussa 2009 IGN-sivuston laatiman sadan parhaan animaatiosarjan listan mukaan Kreivi Duckula oli sijalla 61.TOP 100 Animated Series IGN Tammikuu 2009 Viitattu 30.6.2009 ==Äänirooleissa== Englanninkielinen jälkiäänitys: Suomenkielinen jälkiäänitys: ==Lähteet== Luokka:1980-luvun piirrossarjat Luokka:Brittiläiset animaatiosarjat Luokka:Kuvitteelliset linnut Luokka:Kuvitteelliset vampyyrit Luokka:1980-luvun televisiosarjat Luokka:ITV:n televisio-ohjelmat
Chelorhinella

Chelorhinella on lehtisarvisiin kuuluva ryhmä kovakuoriaisia, joka luetaan Mecynorhina-suvun alasuvuksi. == Lajeja == * Mecynorhina kraatzi * Mecynorhina polyphemus ** Mecynorhina polyphemus confluens ** Mecynorhina polyphemus polyphemus * Mecynorhina savagei thumb|Chelorrhina kraatzi -koiras thumb|125px|Chelorrhina polyphemus -koiras thumb|180px|Chelorrhina savagei -koiras == Lähteet == == Aiheesta muualla == * Chelorrhina, Flower Beetles (englanniksi) * Chelorrhina polyphemus, C. Campbell's Natural Worlds (englanniksi) * Mecynorrhina (Chelorrhina), Hier krabbelts (saksaksi) Luokka:Lehtisarviset
Wildest Dreams (kappale)

Wildest Dreams on Iron Maidenin ensimmäinen single albumilta Dance of Death (2003). Yhtye aloitti kappaleen esittämisen ennen albumin julkaisua. Single sisältää jammailusession Dance of Deathin äänityksistä ja kappaleen "Blood Brothers" (albumilta Brave New World) orkesteriversion. Kappale nousi ensimmäiseksi Suomen virallisella listalla vuonna 2003. Musiikkivideo on tietokoneella tehty. Videolla yhtyeen jäsenet ajelevat ympäri autiota planeettaa ja Eddien suuhun (kuvattuna singlen kannessa). Kappaleen alussa kuuluu rumpali Nicko McBrainin ääni amerikanenglannin aksentilla. Kitarasoolon kappaleessa soittaa Adrian Smith. ==Kappaleet== ===CD=== # "Wildest Dreams" (Adrian Smith, Steve Harris) – 3:49 # "Pass the Jam" (Iron Maiden) – 8:20 # "Blood Brothers (orchestral mix)" (Harris) – 7:10 === 7" Green vinyl === # "Wildest Dreams" (Adrian Smith, Steve Harris) – 3:49 # "Pass the Jam" (Iron Maiden) – 8:20 ===DVD=== # "Wildest Dreams" (promo video) (Adrian Smith, Steve Harris) – 3:49 # "The Nomad (rock mix)" (Murray, Harris) # "Blood Brothers (rock mix)" (Harris) # "Dance Of Death – Behind The Scenes" (video) === Japanin CD single === # "Wildest Dreams" (promo video) (Adrian Smith, Steve Harris) – 3:49 # "Pass the Jam" (Iron Maiden) – 8:20 # "Blood Brothers (rock mix)" (Harris) # "Blood Brothers (orchestral mix)" (Harris) – 7:10 ==Kokoonpano== *Bruce Dickinson – laulu *Dave Murray – kitara *Janick Gers – kitara *Adrian Smith – kitara, taustalaulu *Steve Harris – bassokitara, taustalaulu *Nicko McBrain – rummut == Lähteet == Luokka:Iron Maidenin kappaleet Luokka:Vuoden 2003 kappaleet
Ytimennävertäjät

Ytimennävertäjät (Tomicus) on kovakuoriaisten lahkoon kuuluva suku. Ytimennävertäjät lukeutuvat Suomessa pahimpiin mäntyjen hyönteistuholaisiin. Ytimennävertäjät katkovat mäntyjen latvakasvaimia tunkeutumalla versojen ytimiin ja aiheuttavat näin kasvutappioita. Tästä ytimiin tunkeutumisesta juontuu myös suvun nimi. Ytimennävertäjät eivät pysty tappamaan terveitä puita. Ytimennävertäjien työstä seuraa puiden latvojen harsuuntuminen ja latvat saattavat kuivua kokonaan, jos tuhot jatkuvat vuodesta toiseen. Näin käy useasti sahojen ja pysyvien varastopaikkojen lähellä. Laki määrää, että tuore mäntypuutavara on kuljetettava metsistä ja metsävarastoista pois heinäkuun alkuun mennessä. Tämä johtuu ytimennävertäjien aiheuttamista suurista kasvutappioista. == Lisääntyminen == Ytimennävertäjät lisääntyvät metsässä yli keskikesän olleessa mäntypuutavarassa. Juhannuksen jälkeen uudet ytimennävertäjät kuoriutuvat, jonka jälkeen lentävät mäntyjen latvoihin. Latvuksissa uusi sukupolvi tunkeutuu vuosikasvaimiin. Syksyn kuluessa kasvaimet karisevat kuolleina maahan. Joskus ytimennävertäjät saattavat lisääntyä ilman metsään jätettyä puutavaraa. Esimerkiksi lumi voi katkoa etenkin nuoria mäntyjä, jonka jälkeen metsässä on paljon lisääntymismateriaalia ytimennävertäjille. == Lajit == *Tomicus destruens *Vaakanävertäjä (Tomicus minor) *Pystynävertäjä (Tomicus piniperda) == Lähteet == == Aiheesta muualla == *Laji.fi: Ytimennävertäjät (Tomicus) *Metsäntutkimuslaitos (Metla): Ytimennävertäjät *Fauna Europaea: Tomicus *Bug Guide: Genus Tomicus *University of Michigan, Animal Diversity Web (ADW): Tomicus *Pherobase: Semiochemicals of Genus Tomicus Luokka:Kaarnakuoriaiset Luokka:Kasvien tuhohyönteiset Luokka:Metsätuhot
Bassem Ben Nasr

Bassem Ben Nasr (s. 9. elokuuta 1982 Sousse, Tunisia) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa CA Bizertinia. ==Ura== Ben Nasr aloitteli uraansa Kairouanin riveissä, josta hän siirtyi kotikaupunkinsa seuraan ES Saheliin vuonna 2004. Ben Nasrin vuodet Soussessa olivat menestyksekkäitä sillä hän voitti muun muassa Tunisian liigacupin, Tunisian liigamestaruuden ja Afrikan mestarien liigan. Tammikuussa 2007 Ben Nasr lainattiin AS Marsaan puoleksi vuodeksi, josta hän palasi takaisin ES Sahelin riveihin. Kesällä 2009 Ben Nasr siirtyi Bizertiniin vuoden sopimuksella.Bassem Ben Nasr Lands At Club Athletique Bizertin Goal 7.8.2009 Viitattu 21.9.2009 ==Saavutukset== * Afrikan Super Cup: 2008 * Afrikan Mestarien liiga: 2007 * Tunisian liigamestaruus: 2007 * CAF Confederation Cup: 2006 * Tunisian liigacup: 2005 ==Lähteet== * Bassem Ben Nasr ES Sahelin sivustolla ===Viitteet=== Luokka:Tunisialaiset jalkapalloilijat Luokka:Vuonna 1982 syntyneet Luokka:Elävät henkilöt
Adnène Raddaoui

Adnène Raddaoui (s. 12. heinäkuuta 1989 Sousse, Tunisia) on tunisialainen jalkapalloilija, pelipaikaltaan hyökkäävä keskikenttäpelaaja. Hän pelaa tällä hetkellä kasvattaja seurassaan ES Sahelissa. ==Lähteet== * Adnène Raddaoui ES Sahelin sivustolla Luokka:Tunisialaiset jalkapalloilijat Luokka:Vuonna 1989 syntyneet Luokka:Elävät henkilöt
Professor Satchafunkilus and the Musterion of Rock

__NOTOC__ Professor Satchafunkilus and the Musterion of Rock on kitaristi Joe Satrianin 15. soololevy. Se ilmestyi 2008. Erityistä on, että kappaleen Professor Satchafunkilus alussa soittaa Joen oma poika ZZ Satriani tenorisaksofonia. Albumi nousi Yhdysvalloissa Billboard 200 -listan sijalle 89. == Kappaleet == # # # # # # # # # # # == Kokoonpano == * Joe Satriani – kitarat, kosketinsoittimet ja laulu * Matt Bissonette – basso * Jeff Campitelli – rummut * ZZ Satriani – tenorisaksofoni * John Cuniberti – perkussiot == Arvostelut == * Allmusic: Allmusic review == Lähteet == Luokka:Vuoden 2008 albumit Luokka:Joe Satrianin albumit
Utajärvi (järvi)

Utajärvi on Oulujokeen yhteydessä oleva järvi Utajärven kunnassa. ==Sijainti== Järvi oli aiemmin Utakosken alapuolinen Oulujoen laajentuma, Utajärven taajamasta hieman kaakkoon. Utasen voimalaitoksen rakentamisen yhteydessä 1956 järven keskelle rakennettiin parikilometriset voimalaitoksen alakanavan penkereet, joista eteläisempi päättyy Putaalansaareen ja pohjoisempi Ala- Utoksen voimalaitokseen. Tosin kaiken kaikkiaan 12 kilometriä pitkät pengerrykset jatkuvat Utajärven järvialueen jälkeenkin Oulujoessa aina Sotkajärveen saakka. Pohjoiskoillisessa järvi rajoittuu Järvikylään ja sen luoteisimpaan kolkkaan taas laskee Utosjoki. Voimalaitoskanavan etelänpuoleisen penkereen rajaama vesialue, joka rajoittuu Hautuumaakylään ja laskee Putaalanjokena Oulujokeen, ei ole enää yhteydessä nykyiseen Utajärveen. ==Järvimaisema== Utajärven kerrotaan olleen lohien levähdyspaikka ennen niiden nousemista Oulujoen ylävirran isoihin koskiin kuten Ahmaskoskeen ja Niskakoskeen. Ahmaskosken alapuolella sijaitsi aikanaan Koskisaari, josta oli moottoriveneyhteys nopeuttamaan Utajärven laajan suvannon ylitystä Merilän koskivenehaminaan ja majataloon. Nykyinen Utajärvi on kolmisen kilometriä pitkä vesistö, jonka pohjoisranta seurailee yhdystie 8300:ta. Järvessä on kaksi suurempaa saarta, Koskisaari järven kaakkoislaidalla, Marttilanniemen lähellä, sekä Honkalansaari Utosjoen suulla. Sen vieressä, pienessä Kullesaaressa, on laavupaikka. Järven rannat ovat pengeraluetta ja Hiltulansaaren kaakkoispuolta lukuun ottamatta asuttuja. ==Lähteet== * Kuohujen väylä Kajaanista Ouluun , Aino Merilä, KirjastoVirma, 2004. (Viitattu 2.11.2008) Luokka:Utajärven järvet Luokka:Ylä-Oulujoen alue
Robert Emmijan

Robert Emmijan (, s. 16. helmikuuta 1965 Leninakan, Armenian sosialistinen neuvostotasavalta) on pituushyppääjä, joka edusti uransa aikana Neuvostoliittoa ja Armeniaa. Hän saavutti MM-hopeaa vuonna 1987 sekä voitti sisä- ja ulkoradoilla yhteensä kolme Euroopan-mestaruutta. Emmijan saavutti pronssia junioreiden EM-kilpailuissa Schwechatissa 1983 Athletics European Junior Championships Men: Long Jump Sports123 . Ensimmäisen aikuisten arvokisamitalinsa hän sai oltuaan kolmas sisäratojen EM-kilpailuissa Göteborgissa 1984 Athletics European Indoor Championships Men: Long Jump Sports123 . Seuraavana vuonna hän oli toinen sekä Koben universiadeissa Athletics Universiade Men: Long Jump Sports123 että Canberran maailmancupissa Athletics World Cup Men: Long Jump Sports123 . Emmijan voitti sisäratojen Euroopan-mestaruuden Madridissa 1986 tuloksella 832 . Myöhemmin samana vuonna hän voitti myös ulkoratojen maanosamestaruuden Stuttgartin EM-kisoissa tuloksella 841 – hopeamitalisti Sergei Lajevski hävisi 40 senttiä Athletics European Championships 1986 at Stuttgart (wge) Men: Long Jump Sports123 . Emmijan voitti toistamiseen sisäratojen Euroopan-mestaruuden Liévinissä 1987 tuloksella 849. Indianapolisin MM-hallikisoissa hän oli samana talvena neljäs hypättyään tasan kahdeksan metriä. Emmijan hyppäsi 22. toukokuuta 1987 Tsakhkadzorissa Euroopan ennätyksen 886 cm, joka jäi vain neljä senttiä voimassa olleesta Bob Beamonin maailmanennätyksestä. Emmijanin tulos on vuonna 2008 edelleen maanosan ennätys ja kaikkien aikojen maailmantilastossa neljännellä sijalla. Long Jump All Time IAAF 30.8.2008 Viitattu 2.11.2008 Rooman MM-kilpailuissa 1987 hän saavutti hopeaa tuloksella 853 – Carl Lewis voitti kilpailun hypättyään 867 Athletics World Championships 1987 at Roma (ita) Men: Long Jump Sports123 . Emmijan saavutti pronssia Glasgow'n EM- hallikisoissa 1990. Myöhemmin samana vuonna hän jäi ilman tulosta Splitin EM- kilpailuissa. Hän ei selviytynyt loppukilpailuun Tokion 1991 eikä Stuttgartin 1993 MM-kilpailuissa. Vuonna 1995 Emmijan oli Barcelonan MM-hallikisoissa kymmenes ja Göteborgin MM-kilpailuissa yhdestoista. Vuonna 1997 hän jäi karsintakilpailuun niin Pariisin sisä- kuin Ateenan ulkoratojen MM- kisoissakin. Hän asuu nykyään Ranskassa. == Lähteet == * === Viitteet === Luokka:Neuvostoliittolaiset pituushyppääjät Luokka:Armenialaiset pituushyppääjät Luokka:Vuonna 1965 syntyneet Luokka:Elävät henkilöt
Coelorrhina

Coelorrhina on lehtisarvisiin kuuluva kovakuoriaissuku. == Lajeja == * Coelorrhina aurata * Coelorrhina babaulti * Coelorrhina cornuta * Coelorrhina elgonensis * Coelorrhina guadrimaculata * Coelorrhina hornimani == Aiheesta muualla == * Coelorrhina (Genus), ZipcodeZoo.com (englanniksi) Luokka:Lehtisarviset
Juho Kautto (1865–1942)

Juho (Jussi) Taneli Kautto (12. joulukuuta 1865 Saarijärvi – 2. tammikuuta 1942 Saarijärvi) oli suomalainen poliitikko, joka toimi SDP:n kansanedustajana vuosina 1910–1917. == Elämä == Juho Kauton vanhemmat olivat Saarijärven Rahkolassa sijaitsevaa Likopellon tilaa viljellyt talollinen Taneli Kautto (1834-1912) ja Karstulasta kotoisin ollut Kristiina Juhontytär Mård (s. 1836). Kautto työskenteli nuorena kotitilallaan ja viljeli 1890-luvun vaihteesta lähtien omaa maatilaansa Saarijärvessä. Kautto oli aktiivisesti mukana kotipitäjänsä kunnallispolitiikassa toimien muun muassa Saarijärven kunnanvaltuuston puheenjohtajana. Kansanedustajaksi hänet valittiin vuonna 1910. Kautto oli myös muun muassa Jyväskylässä ilmestyneen Sorretun Voiman hallituksen jäsen. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Saarijärven kaupunginvaltuutetut Luokka:Vaasan läänin itäinen vaalipiiri Luokka:Vuonna 1865 syntyneet Luokka:Vuonna 1942 kuolleet
Release from Agony

Release from Agony on saksalaisen thrash metal -yhtye Destructionin kolmas studioalbumi. Se julkaistiin vuonna 1988. ==Kappaleet== # # # # # # # # ==Kokoonpano== * Marcel "Schmier" Schirmer – basso, laulu * Mike Sifringer – kitara * Harry Wilkens – kitara * Oliver "Olli" Kaiser – rummut Luokka:Destructionin albumit Luokka:Vuoden 1988 albumit
Kansainvälinen ajokortti

thumb|240px| Esimerkki kansainvälisestä ajokortista (Japani). Kansainvälinen ajokortti (, IDP, ) on asiakirja, joka oikeuttaa haltijan käyttämään motorisoitua ajoneuvoa muussa kuin vakituisessa asuinmaassaan tai kortin myöntäjämaassa. Asiakirja on käännös haltijan kansallisesta ajokortista useille kielille , ja se on esitettävä pyydettäessä varsinaisen ajokortin lisäksi ajomaan viranomaisille. Kansainvälinen ajokortti sisältää mm. seuraavat tiedot: kortin numero, voimassaoloaika, kortin myöntäjä, ajokortin tiedot, haltijan valokuva ja henkilötiedot sekä ajokorttiluokka (A, B, C, D, E tai näiden yhdistelmä). Kansainvälistä ajokorttia koskevat useat kansainväliset tieliikennesopimukset: Pariisin sopimus 1928, Geneven sopimus 1949 ja Wienin sopimus 1968. Näistä keskimmäinen, Geneven sopimus, on useimpien valtioiden ratifioima. Geneven sopimuksen mukainen asiakirja on voimassa vain vuoden myöntämispäivästä lukien, Wienin sopimuksen mukainen asiakirja on voimassa kolme vuotta. Suomessa valtioneuvosto on antanut kansainvälisten ajokorttien kirjoittamisoikeuden Autoliitolle, joka tarkastaa ajo-oikeuden Traficomilta, ennen niiden luovuttamista asiakkaalle. == Lähteet == == Aiheesta muualla == *Kansainvälisen ajokortin hakemuslomake *Kansainvälisen ajokortin vaatimukset maittain *Wienin sopimus 1968 Luokka:Ajokortti Luokka:Kansainväliset sopimukset Luokka:Matkailu Luokka:Autoilu
Johann Tobias Beck

Johann Tobias Beck (22. syyskuuta 1804 Balingen – 28. joulukuuta 1878 Tübingen) oli saksalaisen Tübingenin yliopiston systemaattisen teologian professori, joka tunnetaan niin sanotun raamatullisen eli biblisistisen suunnan perustajana. Beckin opillisena lähtökohtana oli Raamattu kokonaisuudessaan jumalallisena ilmoituksena, joskin hän hyväksyi eri kirjoittajien persoonallisuuden ja epätarkkuuden pienissä merkityksettömissä yksityiskohdissa. Raamattu on hänen mukaansa kirja kirjalta, jopa sana sanalta, luotettava esitys Jumalan ilmoituksesta eri vaiheissa. Suhteessa luterilaisiin tunnustuskirjoihin ja kirkon oppiin Beck oli riippumaton ja katsoi, että opillisia asioita on arvioitava yksin Raamatun perusteella. Omaa opillista näkemystään hän kehitti kirkon käsityksistä riippumatta tarkoituksenaan saada aikaan parempaa. Beckin mukaan ihmisen siveellinen toiminta on jumalallisuuden tunnusmerkki. Vanhurskautus on Jumalan lahja, jonka jälkeen ihminen elää pyhitettyä "uutta elämää".Allgemeine Deutsche Biographie. Kansainvälisesti Beckin teologialla on ollut vaikutusta ennen muuta Suomessa ja sen lisäksi jonkin verran Sveitsissä, lähinnä Baselissa.Köberle 953–954 Suomessa Beckin teologiaan pohjautuva ns. beckiläisyys tai raamatullisuus muodosti autonomian aikana ainoan yhtenäisen teologisen koulukunnan.Murtorinne 1986, s. 135. Beckin teologian toi Suomeen herännäisyyden hajaannuksen aikaan 1800-luvun puolivälissä herännäispappi Alfred Kihlman. Beckin teologiasta viehättyivät muun muassa Lars Stenbäck, C. G. von Essen ja erityisesti A. W. Ingman. Yhteiskunnallisesti vaikutusvaltaisia beckiläisiä Suomen kirkossa olivat arkkipiispat T. T. Renvall (1817–1898) ja Gustaf Johansson (1844–1930) sekä professori ja piispa Otto Immanuel Colliander.Murtorinne 1992, s. 170–174, 315–316Murtorinne 1986, s. 157 ==Lähteet== * * Köberle, Adolf: Johann Tobias Beck. Die Religion in Geschichte und Gegenwart, 1. osa, 3. painos, s. 953–954. Tübingen 1957. * * ===Viitteet=== Luokka:Saksalaiset teologit Luokka:Beckiläisyys Luokka:Vuonna 1804 syntyneet Luokka:Vuonna 1878 kuolleet
Fornasinius

Fornasinius on lehtisarvisiin kuuluva kovakuoriaissuku. == Lajeja == * Fornasinius aureosparsus * Fornasinius fornasinii * Fornasinius higginsi * Fornasinius klingbeili * Fornasinius proboscideus * Fornasinius russus == Aiheesta muualla == * Fornasinius (Genus), ZipcodeZoo.com Luokka:Lehtisarviset
Johannes I Antiokialainen

Johannes I Antiokialainen oli Antiokian patriarkka vuosina 429-441 ja johti maltillista idän piispojen ryhmää nestoriolaisuuskiistassa. Hänet sekoitetaan joskus Johannes Krysostomokseen, jota on myös kutsuttu Johannes Antiokialaiseksi. Johannes tuki aktiivisesti ystäväänsä Nestoriosta Kyrillos Aleksandrialaista vastaan. Vuonna 431, Johannes saapui myöhässä Efesoksen kirkolliskokoukseen. Kyrillos päätti olla odottamatta häntä ja aloitti kokouksen ilman Johannesta ja hänen kannattajiaan, jolloin kokous tuomitsi Nestorioksen. Kun Johannes saapui paikalle muutama päivä myöhemmin, hän kokosi vasta-kokouksen (tunnetaan myös nimellä 'rosvokokous), joka tuomitsi Kyrilloksen ja kumosi Nestorioksen tuomion. Vuonna 433 Johannes sopi Kyrilloksen kanssa, menettäen samalla monia kannattajia patriarkaattinsa alueella. Luokka:Patriarkat Luokka:Antakyan historia Luokka:300-luvulla syntyneet Luokka:400-luvulla kuolleet
Unkarin kuningaskunta (1920–1946)

Unkarin kuningaskunta () oli ensimmäisen maailmansodan jälkeen 1920 perustettu muodollinen kuningaskunta, joka vaihtui jälleen tasavallaksi 1946. Maahan ei koskaan saatu valittua virallisesti kuningasta, vaan suurimman osan kuningaskunnan historian ajasta valtaa piti valtionhoitaja Miklós Horthy. == Historia == Ensimmäisen maailmansodan päätyttyä Itävalta-Unkarin kaksoismonarkia luhistui, viimeinen keisari Kaarle I (Unkarin kuninkaana Kaarle IV) joutui luopumaan vallasta, ja Unkarissa julistettiin marraskuussa 1918 tasavalta, joka pian luisui kommunistihallinnon käsiin. Vuoden 1919 lyhytikäisen neuvostotasavallan ja sitä seuranneen romanialaismiehityksen jälkeen maan olot oli voittajavaltioiden valvonnassa järjestettävä uudelleen. Historiallisen jatkuvuuden vuoksi – sodanjälkeisen demokraattisen tasavallan ja neuvostotasavallan tekemät muutokset oli tammikuussa 1920 valittu parlamentti virallisesti mitätöinyt – uudesta Unkarista tuli nimellisesti kuningaskunta, mutta poliittisista syistä maahan ei kuitenkaan enää valittu kuningasta, vaan amiraali Miklós Horthy valittiin valtionhoitajaksi 1. maaliskuuta 1920 arvonimellä Hänen ruhtinaallinen korkeutensa Unkarin kuningaskunnan valtionhoitaja (). Vuonna 1920 solmittu Trianonin rauhansopimus leikkasi historiallisen Unkarin kuningaskunnan alueesta kaksi kolmasosaa. Tämän historiallisen vääryyden korjaaminen oli Horthyn hallituksen propagandassa keskeisessä asemassa. Vuonna 1938 ns. ensimmäisellä Wienin päätöksellä eli Saksan ja Italian suostumuksella Unkari valtasi takaisin eteläisen Slovakian paljolti unkarilaisten asuttamat alueet, vuonna 1939 ns. toisella Wienin päätöksellä pohjoisosan Transilvaniaa. Vuonna 1941 Unkari lisäksi miehitti Serbian pohjoisosan. Unkarin kuningaskunnan kukistuttua toisen maailmansodan lopussa Trianonin rauhan rajat palautettiin. Horthy toimi valtionhoitajana, kunnes nuoliristiläiset kaappasivat vallan 16. lokakuuta 1944 natsi-Saksan tuella.Unkari: maa, kansa, historia s. 237. Unkarin valtionpäämieheksi nousi nuoliristin johtaja Ferenc Szálasi.Unkari: maa, kansa, historia s. 234. Szálasin hallitus joutui vetäytymään puna-armeijan tieltä ensin Länsi-Unkariin ja lopulta Itävallan puolelle 29. maaliskuuta 1945.Unkari: maa, kansa, historia s. 235. Unkarin kansallisneuvosto luotiin hoitamaan valtionpäämiehelle kuuluvia tehtäviä tilanteessa, jossa toisen maailmansodan aikaisia taisteluja käytiin vielä Unkarissa. Unkarin kuningaskunta julistettiin virallisesti lakkautetuksi 1. helmikuuta 1946.Unkari: maa, kansa, historia s. 244. == Katso myös == * Unkarin kuningaskunta == Lähteet == * === Viitteet === == Aiheesta muualla == Luokka:Euroopan entiset monarkiat Luokka:Unkarin historia
Kaksinaulainen tykki

Kaksinaulainen tykki on ollut kevyt tykki, jalkaväkitykki tai kevyt laivatykki, jolla on ammuttu vain lyhyelle kantamalle ja jossa on sen vuoksi käytetty keveitä, alun perin massaltaan keveitä kaksinaulaisia lyijyammuksia. Jalkaväen käyttäminä tykit eivät ole kuuluneet tykistöaselajiin, vaan jalkaväkeen, koska niillä on ammuttu suorasuuntauksella eikä niiden käyttämiseen ole tarvittu tykistön tulenjohtoa. Myöhemmin kevyet kaksinaulaiset tykit korvasivat 36 mm - 45 mm jalkaväkitykit tai jalkaväen tulitukena toimivien keveiden panssarivaunujen panssarivaunukanuunat. 1600-luvulla kaksinaulaisten tykkien kaliiperi saattoi vielä olla 2 3/4 tummaa eli 69,85 mm ja massa noin neljännestonnin. luokka:Kenttätykit
Rev Hammer

Rev Hammer (s. 1965), oikealta nimeltään Stephen Ryan, on englantilainen muusikko ja laulaja-lauluntekijä. Ryan syntyi Kentissä sukutaustaltaan lontoolais-irlantilaiseen perheeseen. Lapsuutensa hän vietti Buntingfordin kylässä Herefordshiressä. Ensimmäistä kertaa lavalla hänet nähtiin kouluaikoina kokoonpanossa Featus and the Undertakers. Sen hajottua hän muodosti yhdessä Grant Davidsonin kanssa duon Hammer & Sickle. Keikkojen ohella he levyttivät vuonna 1986 kappaleet ”Buntingford Town Blues” ja ”Far Too Many Heroes” kokoelma-albumille Buntingford Centre of the Universe, josta otettiin vain 500 kappaleen painos. Levyllä soittivat myös New Model Army -yhtyeen Justin Sullivan ja Rob Heaton peitenimillä Crowman ja Rokk Artthrobbe. Vuonna 1986 Rev Hammer perusti yhdessä Justin Sullivanin, Joolzin ja basisti Brett Selbyn kanssa kiertävän lavashow'n nimeltä Red Sky Coven. Monipuoliset esitykset sisälsivät Rev Hammerin laulujen ja vitsinkerronnan lisäksi Sullivanin esittämiä akustisia versioita New Model Armyn lauluista sekä Joolzin tarinoita ja runonlausuntaa. Vuonna 1991 Rev Hammer levytti ensimmäisen oman albuminsa Industrial Sound and Magic, jonka taustayhtyeenä soittaa The Levellers. Seuraava albumi, Bishop of Buffalo, ilmestyi 1994. Vuonna 1995 The Levellers versioi Rev Hammerin kappaleen ”The Maid of the River” Britannian albumilistan kärkisijan saavuttaneelle Zeitgeist- albumilleen. Samana vuonna The Levellers levytti myös Rev Hammerin kappaleen ”Searchlights” hyväntekeväisyyslevylle Help, jolla kerättiin rahaa Bosnian sodan uhreille. Green Fool Recordings, Rev Hammerin kolmas soololevy, ilmestyi vuonna 1996. Rev Hammerin uran suurin yksittäinen projekti on epäilemättä ollut vuonna 1997 ilmestynyt konseptialbumi Rev Hammer's Freeborn John: The Story of John Lilburne – The Leader of The Levellers, joka kertoo Englannin sisällissodan aikaisen Levellers-liikkeen johtajasta John Lilburnesta. Levyllä esiintyy Rev Hammerin itsensä lisäksi muun muassa Maddy Prior, Justin Sullivan ja The Levellers – edellä mainitun poliittisen liikkeen mukaan nimetty nyky- yhtye. Vuonna 2005 Freeborn John esitettiin ensimmäistä kertaa yleisön edessä Beautiful Days -festivaalilla ja esitys taltioitiin DVD:lle ja CD:lle. Helmikuussa 2008 show kiersi kuudessa englantilaisessa teatterissa. Lähes kaikki alkuperäiset esiintyjät olivat yhä mukana. Rev Hammerin viimeisimmät soololevyt ovat Spitting Feathers vuodelta 2004 ja Down the Alley vuodelta 2010. Lisäksi hän on viime vuosina esiintynyt yhdessä The Levellersin jäsenten kanssa akustisella kokoonpanolla Drunk in Public. == Lähteet == * * === Viitteet === == Aiheesta muualla == * Rev Hammerin kotisivut Luokka:Brittiläiset laulajat Luokka:Vuonna 1965 syntyneet Luokka:Elävät henkilöt
Suomalainen rukous

Suomalainen rukous (virtenä Siunaa ja varjele meitä) on Uuno Kailaan kirjoittama kristillis-isänmaallinen runo, joka ilmestyi ensimmäisen kerran hänen runokokoelmassaan Uni ja kuolema vuonna 1931. Vuonna 1986 se otettiin mukaan Suomen evankelis-luterilaiseen virsikirjaan, jossa se on virsi numero 584. ==Isänmaallisesta runosta virreksi== Runo oli alun perin osa Kailaan vuoden 1930 itsenäisyyspäiväksi kirjoittamaa kolmiosaista runosarjaa Isänmaan päivä ja runo oli luonteeltaan hyvin uskonnolliselle ja isänmaalliselle Kailaalle erittäin läheinen. Kailaan ystävä Eino Salmelainen esitti jo silloin arvion, että runoa tullaan vielä lukemaan kirkossakin. Kailas sisällytti sen valittujen runojensa laitokseen, joka ilmestyi vain vähän ennen runoilijan varhaista kuolemaa.Tauno Väinölä: Virsikirjamme virret, s. 599–600. Helsinki: Kirjapaja, 2008. Kailaan runon sävelsi virreksi Taneli Kuusisto Yleisradion pyynnöstä syksyllä 1939, ja julkisesti se kuultiin ensimmäisen kerran Helsingin Messuhallissa pidetyssä konsertissa 25. marraskuuta 1939. Silloin sen esittivät Helsingin yhtyneet suomalaiset kirkkokuorot Kuusiston johtamina. Viisi päivää myöhemmin syttyi talvisota. Kun talvisodan päättäneen Moskovan rauhan voimaanastumisesta oli ilmoitettu radiossa 13. maaliskuuta 1940, seurasi ohjelmassa heti tämän jälkeen Suomalainen rukous. Kailaan alkuperäisessä runossa oli kolme säkeistöä, mutta Kuusiston sävelmällä laulettaviksi niistä soveltuivat alkujaan vain ensimmäinen ja viimeinen. Kun Suomalainen rukous vuonna 1986 hyväksyttiin virsikirjaan, mukaan otettiin myös toinen säkeistö, mutta Kailaan alkuperäisestä tekstistä melkoisesti poikkeavaksi muokattuna, jotta sekin saatiin sopimaan samaan sävelmään. Virrestä on tehty useita levytyksiä ja kappaleen ovat levyttäneet muun muassa Jorma Hynninen, Mauno Kuusisto, Eino Grön, Jaakko Ryhänen sekä monet suomalaiset kuorot ja orkesterit. Soile Isokoski on julkaissut myös samannimisen albumin vuonna 2003. Psykiatrian professori Kalle Achtén mukaan Suomalainen rukous on "kaunein koskaan kirjoitettu isänmaallinen runo". ==Vuoden 1931 versio runosta== Siunaa ja varjele meitä, Korkein, kädelläs! Kaitse kansamme teitä vyöttäen voimalla meitä, heikkoja edessäs! Sulta on kaikki suuruus, henki sun hengestäs. Herra, valista meihin kasvosi laupiaat, kunnes armosi alla kukkivat roudan maat! Vaivassa vaeltaneihin, Herra, valista meihin kasvosi laupiaat! Tutkien sydämemme silmäsi meihin luo! Ettemme harhaan kääntyis, ettei kansamme nääntyis, silmäsi meihin luo! Alati synnyinmaalle siipies suoja suo! ==Kirjallisuutta== * * ==Lähteet== ==Aiheesta muualla== *Suomalainen rukous Ylen Elävässä arkistossa (sisältää Kampin laulun version kappaleesta) *Suomalainen rukous Suomen Äänitearkiston sivuilla *Virsikirja: 584 Siunaa ja varjele meitä Luokka:Uuno Kailas Luokka:Suomalaiset runot Luokka:Virret Luokka:Suomalaiset isänmaalliset laulut Luokka:Kristilliset rukoukset
Aris Thessaloniki

Athlitikos Syllogos Aris on vuonna 1914 perustettu urheiluseura Thessalonikista, Kreikasta. Seuralla on toimintaa useissa lajeissa kansallisella huipputasolla. Seuran hymni on nimeltään You are the pride of Macedonia. Seuran on nimetty Ares-jumalan mukaan ja hänen kuvansa on ikuistettu seuran logoon. Arisin pahimmat viholliset ovat paikalliset seurat PAOK sekä Iraklis. ==Joukkueita== * Aris Thessaloniki, jalkapallo * Aris Thessaloniki, koripallo * Aris Thessaloniki, lentopallo ==Aiheesta muualla== *Aris FC:n kotisivu *Aris BC:n kotisivu *Fanien sivusto Luokka:Kreikkalaiset monilajiset urheiluseurat Luokka:Thessalonikin urheilu Luokka:Vuonna 1914 perustetut urheiluseurat
Markan miehet

Markan miehet olivat Talvisodan aikana Suomessa vaikuttaneita liikemiehiä. Nämä tunnetut liikemiehet pyrkivät käytännössä ilman palkkaa tekemään kaikkensa, että suomalaiset olisivat saaneet sellaisen materiaalisen valmiuden, mikä vaadittiin Neuvostoliiton kanssa käytävää sotaa varten. Pääasiallisesti haalittiin ympäri maailmaa aseita, ammuksia ja muita sotavarusteita. Työ alkoi jo vuonna -38, jolloin hankinnat aloitettiin.Tanner, V: "Olin ulkoministerinä talvisodan aikana", sivu 188. Tammi, 1950 Markan miesten "johtaja" oli silloinen kauppaministeri V.A. Kotilainen. ==Lähteet== Luokka:Talvisota
Katriina Elovirta

Katriina Elovirta (15. helmikuuta 1961 Iisalmi – 19. kesäkuuta 2018 Espoo)Finnish football mourns Katriina Elovirta oli Palloliiton kehityspäällikkö, jalkapalloilija ja kansainvälisen tason erotuomari. Elovirta pelasi naisten SM-sarjassa vuosina 1985–1990 Helsinki Unitedissa sekä sen edeltäjissä KNF:ssä ja PP-Futiksessa. Keskikentällä pelannut Elovirta voitti urallaan kolme mestaruutta, kaksi SM-hopeaa ja Suomen cupin. Maajoukkueessa Elovirta pelasi 9 maaottelua. Pelaajauransa päätyttyä Elovirta ryhtyi erotuomariksi vuonna 1991. Hän nousi kansainväliseksi tuomariksi jo 1995 ja toimi sen jälkeen tuomarina muun muassa naisten EM-kisoissa vuosina 1997 ja 2001 sekä naisten MM-kisoissa 1999 ja 2003. Elovirta tuomitsi myös ensimmäisen naisten UEFA Cupin finaalin 2002. Hänet palkittiin Suomessa vuoden parhaana erotuomarina vuonna 1996, jolloin palkinto oli vielä yhteinen miehille ja naisille sekä parhaana naiserotuomarina vuonna 2003. Elovirta työskenteli Palloliiton kehityspäällikkönä. == Lähteet == Luokka:Suomalaiset jalkapallotuomarit Luokka:Suomalaiset jalkapalloilijat Luokka:Vuonna 1961 syntyneet Luokka:Vuonna 2018 kuolleet
Floppaus

Floppaus () on korkeushyppytyyli, jossa hyppääjä ylittää riman selin. Ponnistus tehdään kaarevan tai J-kirjaimen muotoisen vauhdinoton jälkeen rimasta kauempana olevalla jalalla. Ponnistuksen jälkeen selkä käännetään rimaa kohti ja jalat heilautetaan riman ylitse, kun selkä on ylittänyt riman. Koska floppaus on tehokas hyppytyyli, jonka tekniikka on helppo oppia, se on syrjäyttänyt nykyisin kaikki muut tyylit. Ennen floppausta huippuhyppääjät käyttivät yleensä kierähdystyyliä. Floppaus kehitettiin 1960-luvun puolivälissä, ja sen teki tunnetuksi yhdysvaltalainen Dick Fosbury voittamalla sitä käyttäen olympiakultaa vuonna 1968. Tyylin käyttöönottoa edesauttoi se, että alastulopaikoista oli alettu tehdä entistä turvallisempia. Fosbury itse piti hypätessään käsiään kylkiä vasten, mutta nykyisin useimmat hyppääjät heittävät kädet ylöspäin ponnistusvaiheessa. Floppauksen hyöty perustuu siihen, että hyppääjän ei tarvitse nostaa kehonsa painopistettä yhtä korkealle kuten muissa tyyleissä. Floppaaja voittaa näin 5–7 senttimetriä kierähtäjään nähden. Floppaaja saa lisäksi enemmän vauhtia hyppyynsä nopeamman vauhdinoton ansiosta. Toisaalta floppaaja häviää 5 senttimetriä siinä, että hänen painopisteensä on ponnistusvaiheessa alempana kuin kierähtäjällä. ==Lähteet== == Aiheesta muualla== * Dick Fosbury revolutionised the high jump * Rotation over the bar in the Fosbury Flop analysed & explained by Dr. Jesus Dapena Luokka:Korkeushyppy
The Album (The Firmin albumi)

The Album on The Firm -yhtyeen ainoa albumi, joka julkaistiin vuonna 1997. Sen tuottaminen oli pääasiassa Dr. Dren ja Trackmastersin vastuulla. Odotukset superyhtyeen julkaisun suhteen olivat korkeat, mutta sen vastaanottoa on kuvailtu pettymykseksi, vaikkakin kaupallisesti se tuotti hyvin. ==Kappalelista== *1 Samplena Chris Barber's Jazz Bandin kappale "Petite Fleur" *2 Samplena Teena Marien kappale "Square Biz" *3 Samplena Cheryl Lynnin kappale "Your Love (Encore)" *4 Samplena Whodinin kappale "Five Minutes Of Funk" *5 Samplena The Jones Girlsin kappale "You Gonna Make Me Love Somebody Else" ==Singlet== Single tiedot "Firm Biz" *Julkaistu: 1997 "Phone Tap" (promo only) *Julkaistu: 1997 *B-puoli: "Five Minutes to Flush" ==Listat== Charts (1997)allmusic ((( The Album > Charts & Awards > Billboard Albums ))). Allmusic. Accessed May 24, 2008. Peak position Canadian Albums Chart 8 U.S. Billboard 200 1 U.S. Top R&B;/Hip Hop Albums 1 ==Lähteet== Luokka:Nasin albumit Luokka:Vuoden 1997 esikoisalbumit
Kongregaatio

Kongregaatio (, yhteenliittymä) tarkoittaa yleiskielessä liittoa, yhdistystä tai seurakuntaa. Katolisessa kirkossa kongregaatioita ovat jotkin virastot, esimerkiksi kardinaalikongregaatio, eräät luostarijärjestöt ja jotkin maallikkojärjestöt. Luostarijärjestöt (congregatio monastica) ovat jonkin munkkikunnan, esimerkiksi benediktiinien, piirissä muodostettuja yhteenliittymiä, joihin kuuluu useita itsenäisiä luostareita. Ryhmittyminen kongregaatioiksi alkoi vanhojen munkkikuntien piirissä jo keskiajalla. Uudella ajalla muodostetut luostarijärjestöt ovat yleensä kongregaatioita, jotka ovat järjestyneet vapaammin kuin vanhat munkki- ja nunnakunnat. Maallikkojärjestöt (congregatio religiosa) ovat vaatimuksiltaan ja järjestelyltään väljempiä yhteenliittymiä kuin vanhat munkki- tai nunnakunnat. Näiden kongregaatioiden jäsenet toimivat luostareiden ulkopuolella oppilaitoksissa, sairaanhoidossa, lähetystehtävissä tai muissa käytännön tehtävissä. Maallikkokongregaatiot ovat katoliselle kirkolle tärkeitä työjärjestöjä. Sellaisen voi perustaa paavin ohella piispakin. ==Katso myös== * Uskonopin kongregaatio ==Lähteet== * Otavan iso tietosanakirja, Otava 1962 * Uusi tietosanakirja, Tietosanakirja oy 1962 Luokka:Katoliset käsitteet Luokka:Kristillinen luostarilaitos
Nas and Ill Will Records Present QB’s Finest

Nas and Ill Will Records Present QB's Finest on vuonna 2000 julkaistu ryhmälevy jossa vierailee lukuisia eri artisteja. Albumin julkaisi Columbia Records. ==Kappalelista== # Kappale Tuottaja(t) Esiintyjä(t) Kesto 1 "Intro" L.E.S. The Bravehearts 2:03 2 "Da Bridge 2001" L.E.S. Capone, Cormega, Marley Marl, MC Shan, Millennium Thug, Mobb Deep, Nas, Nature, Tragedy Khadafi 4:32 3 "We Live This" Havoc Big Noyd, Havoc, Roxanne Shante 4:08 4 "Real Niggas" L.E.S. Nas, Ruc 4:39 5 "Find Ya Wealth" L.E.S. Nas 3:40 6 "Straight Outta Q.B." L.E.S. Cormega, Jungle, Poet 3:55 7 "Oochie Wally (Remix)" Ez Elpee Nas, The Bravehearts 4:57 8 "Our Way" Scott Storch Capone-N-Noreaga, Iman Thug 4:47 9 "Fire" L.E.S. Nature 3:38 10 "Power Rap" (Freestyle Interlude) Havoc Prodigy 2:26 11 "Street Glory" L.E.S. Nas, Pop 3:28 12 "We Break Bread" L.E.S. Chaos, Craig G., Littles, Lord Black 4:43 13 "Money" The Alchemist Mr. Challish 4:02 14 "Self Conscience" Infinite Arkatechz Nas, Prodigy 3:15 15 "Die 4" Plain Truth Infamous Mobb 3:55 16 "Kids in Da P.J.'s" Infinite Arkatechz Millennium Thug, Nas, The Bravehearts 4:42 17 "Teenage Thug" (Bonus kappale) Al West Millennium Thug, Nas 4:04 ==Samplet== *"Da Bridge 2001" contains a sample from "The Bridge" by MC Shan *"Find Ya Wealth" contains a sample from "Solstice" by Brian Bennett *"Straight Outta Q.B." contains a sample from "Straight Outta Compton" by N.W.A. Cormega's verse contains many recycled lyrics from Ice Cube's verse on the original song. *"Oochie Wally" contains a sample from "Bambooji" by Gong ==Albumin listasijoitukset== Vuosi Albumi Listasijoitukset Billboard 200 Top R&B;/Hip Hop Albums 2001 QB Finest #53 #10 ==Singlejen listasijoitukset== Vuosi Kappale Listasijoitukset Billboard Hot 100 Hot R&B;/Hip-Hop Singles & Tracks Hot Rap Singles Rhythmic Top 40 Top 40 Tracks 2001 Da Bridge 2001 - - #17 - - 2001 Oochie Wally #26 #11 #2 #6 #36 == Lähteet == Luokka:Nasin albumit Luokka:Vuoden 2000 albumit
Eira Kasper

Eira Kasper (s. 1951 Äänekoski) on suomalainen musiikinopettaja. Hän toimi vantaalaisen Vaskivuoren lukion rehtorina vuosina 1989–2017.Reijo Vaurula: Eira Kasper johtaa 28 bändin koulua Kuntalehti 27.8.2008 Hän on ollut mukana tekemässä useita musiikin oppikirjoja kouluihin. Vuonna 2008 Kasper sai Vantaan SDP:n Vuoden yhteiskunnallinen teko-palkinnon.Vantaan demarit Vuonna 2013 hänelle myönnettiin Cygnaeus-palkinto.Vaskivuoren Eira Kasper saa Cygnaeus-palkinnon , Vantaan Sanomat 6.6.2013. Viitattu 8.11.2014. ==Teoksia== * Eira Kasper, Raija Lampila, Riitta Tikkanen: Koulun musiikki 7: Selvät sävelet (Otava 1985) * Eira Kasper, Raija Lampila, Riitta Tikkanen: Koulun musiikki 8–9: Maailma soi (Otava 1987) * Eira Kasper, Raija Lampila, Riitta Tikkanen: Musiikinystävän käsikirja (Otava 1991) * Eira Kasper, Raija Lampila: Opus ** Lukion musiikki, kurssit 1–2 (Otava 1991) ** Lukion musiikki, kurssit 3–4 (Otava 1992) ** Musiikin työpaja (Otava 1994) ** Suomalaisena musiikin maailmassa (Otava 1994) ** Maailmanmusiikista populaarimusiikkiin (Otava 1996) ** Näyttämömusiikkia (Otava 1998) * Petri Kangas, Eira Kasper, Raija Lampila, Antti Paavilainen, Matti Suomela: Selvät sävelet 8–9 (Otava 1998) * Eira Kasper, Raija Lampila, Riitta Tikkanen: Selvät sävelet 7 (Otava 1997) * Eira Kasper, Raija Lampila: Amadeus ** Johdatus musiikin maailmaan (Otava 1999) ** Musiikkimaisemia (Otava 2000) ==Lähteet== ==Aiheesta muualla== * Vaskivuoren lukio Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1951 syntyneet Luokka:Elävät henkilöt
Rotring

Rotring on saksalainen kynien ja muiden piirustustarvikkeiden valmistaja. Se on perustettu 1928 Hampurissa.Historik - Rotring, Pennspecialist i Sverige. Viitattu 9.4.2014. Nimi Rotring tulee sanoista rot Ring (suom. 'punainen rengas'). Punainen rengas esiintyy yhtiön logossa ja kynissä. 1990-luvulla yli 60 % teknisistä kynistä oli Rotringin valmistamia. Rotringin ensimmäinen tuote oli mustekynä Titenkuli. Suosituimmaksi Rotringin tuotteista muodostui teräskärkinen, täytekynän tavoin mustesäiliöllä varustettu Rapidograph- tussipiirrin, josta tuli Suomessakin lähes standardi teknisessä ja muussa ammattimaisessa puhtaaksipiirtämisessä 1950-luvun alusta alkaen 1990-luvulle, jolloin tietokone alkoi nopeasti syrjäyttää käsinpiirtämistä. Rotring myytiin yhdysvaltalaiseen Newell Rubbermaid -konserniin kuuluvalle Sanford L.P. -yhtiölle vuonna 1998.http://www.newellrubbermaid.com/OurCompany/Pages/OurHistory.aspx Konserni lopetti Rotring-kynien viennin Yhdysvaltoihin vuonna 2005. ==Katso myös== *Teknisen piirustuksen välineet ==Lähteet== ==Aiheesta muualla== * Yrityksen kotisivut Luokka:Taidetarvikkeiden valmistajat Luokka:Saksalaiset teollisuusyritykset
Klotar IV

Klotar IV (kuoli noin 719) oli Austrasian kuningas 717–719. Hän oli Austrasian major domus Kaarle Martelin asettama nukkehallitsija, jolla ei ollut todellista valtaa . Kaarle Martel voitti sisällissodassa Neustrian Kilperik II:n ja major domus Ragenfridin joukot Vincyssä vuonna 717 ja lujitti asemansa koko frankkien valtakunnan hallitsijana. Hän ajoi takaa Kilperikiä ja Ragenfridiä, mutta joutui kääntymään takaisin ja hyökkäämään toista vihollistaan Plektrudista vastaan. Voitettuaan Plektrudiksen Kaarle asetti Klotarin Austrasian kuninkaaksi, jotta saisi merovingien muodollisen tuen asemalleen, Kilperik nimittäin tuki Ragenfridiä valtakunnan major domukseksi. Vuonna 718 Kaarle löi Kilperikin uudestaan Soissonsissa, ja Kilperik joutui pakenemaan liittolaisensa, Akvitanian herttua Eudon luo. Eudo kuitenkin halusi tehdä rauhan Kaarlen kanssa, ja lopulta tehtiin sopimus, jonka mukaan Kaarle hyväksyi Kilperikin aseman frankkien valtakunnan kuninkaana ja Kilperik puolestaan Kaarlen aseman valtakunnan major domuksena. On epäselvää, milloin Klotar kuoli, mutta luultavasti Kaarle hyväksyi Kilperikin aseman kaikkien frankkien kuninkaana vasta Klotarin kuoltua. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:Syntymävuosi tuntematon Luokka:Vuonna 719 kuolleet
Mykoplasmat

Mykoplasmat (Mycoplasma), joita on aiemmin nimitetty myös PPLO:ksi (, pleuropneumoniankaltaiset organismit), ovat pieniä pallomaisia soluseinättömiä esitumaisia bakteereja. Ne ovat usein pienikokoisia, läpimitaltaan noin 0,25 mikrometriäPrinciples of Modern Microbiology, Mark L. Wheelis, University Of California, ISBN 978-0-7637-1075-0, sivu 48 ja yleensä loisia. Mykoplasmat kuuluvat Mollicutes-heimoon: niillä on pieni genomi, 9,58–1,38 miljoonaa emäsparia. Mykoplasmat näyttävät 16S-ribosomin rakenteen perusteella olevan sukua Clostridium-bakteereille tai Lactobacillus-bakteereille ja ovat siten kehittyneet grampositiivisista bakteereista. Soluseinän puuttumisesta huolimatta myös mykoplasmat ovat grampositiviisia bakteereita. Jotkut mykoplasmat, kuten keuhkokuumetta aiheuttava Mycoplasma pneumoniae, aiheuttavat ihmisille sairauksia. Soluseinän puuttumisen takia harvat antibiootit tehoavat mykoplasmoihin. Yleinen lääkitys on doksisykliini, mutta lieväoireisille ei yleensä anneta lääkitystä. Koska Mycoplasma pneumoniae kasvaa hitaasti, sitä ei normaalissa bakteeriviljelyssä löydetä. Suurentunut Mycoplasman IgG-luokan vasta-aine kertoo lähinnä joskus kohdatusta infektiosta ja IgM-luokan vasta-aine aktiivisesta tai äskettäisestä (6 kk) infektiosta. Uusintainfektiossa IgM ei yleensä ole positiivinen. IgG:tä pyritään tulkitsemaan lähinnä pariseeruminäytteiden avulla. CRP-arvo voi olla normaali vaikka kyseessä on bakteeri. Infektio voi aiheuttaa myös hankalia keskushermosto-, iho- ja limakalvo-oireita. Tartunnan saaneista jopa neljäsosalla on oireita muualla kuin hengitysteissä ja osalla ei ole hengitystieoireita ollenkaan. Valtaosalle tauti on vähäoireinen, mutta esim. yskä voi kestää kuukausia. Taudin selkeä toteaminen voi olla vaikeaa.Duodecim 21/2012 Mycoplasma pneumoniae -infektiot == Katso myös == *Rickettsia == Lähteet == == Aiheesta muualla == *Laji.fi: Mycoplasma *Mykoplasma Terveyden ja hyvinvoinnin laitos *National Center for Biotechnology Information (NCBI): Mycoplasma, taxonomy Luokka:Grampositiiviset bakteerit Luokka:Seulonnan keskeiset artikkelit
Sexhibition

sEXHIBITION-messut on Helsingissä järjestettävä erotiikka-alan tapahtuma. Messut järjestettiin ensimmäisen kerran vuonna 1992. Vuoden 2002 tapahtumassa vieraili noin 25 000 kävijää, mikä on erotiikkamessujen epävirallinen kävijäennätys Suomessa. Nykyään Helsingin sEXHIBITION messut järjestetään kerran vuodessa marraskuun alussa ja kävijämäärä on noin 5 000 henkeä. Helsingin messuilla on esiintynyt vuosien varrella mm. Angel Sanchez, Lisa Ann, UK Hot Boyz, Julia Ann, Carmen Hart, BeatBoys, Alexis Amore, L'Homme Deluxe, Sophia Rossi, Mr French Kiss, Gina Lynn, Guns Group, Stormy Daniels, Stallions, Mary Carey, Blade, Martina Aitolehti, Oliver, April, British Chippendales, Tyler Faith, Rocky Mens Show, Rita Faltoyano, M.E.N.S., Andrea Chu, Lusty Sisters, Benio, Ginger Lynn, Kylie Ireland, Brittany Andrews, Jill Kelly, Chippendales ja Monique Covet. Kevään 2006 messuista vuoteen 2017 saakka annettiin yleisöllekin mahdollisuus esiintyä Mr Lotharin isännöimällä Puuhalavalla. Tämän lisäksi messuilla oli muutamana vuotena Livestudio jossa yleisö pääsi seuraamaan kuinka aikuisviihde-elokuvia tehdään. Syksyn 2008 uutuutena messuilla nähtiin Pålnåparty Bar & Disco, kyseisen baarin V.I.P-alueella yleisöllä oli mahdollisuus nähdä kuinka stripparit, pornotähdet ja muut alan ihmiset juhlivat sekä jopa osallistua juhlintaan. Vuoden 2009 kevään messujen uutuutena oli suuseksin SM-kilpailu. Vuoden 2010 syksyn messujen uutuutena oli Ilmaseksin SM-kilpailut. Tapahtuma on viime vuosina järjestetty Helsingin Kaapelitehtaalla. ==Aiheesta muualla== * Tapahtuman kotisivu Luokka: Erotiikka Luokka: Helsingin tapahtumat
Aquifex

Aquifex on bakteerien suku, joka kuuluu Aquificae-pääjaksoon. Aquifex- bakteerit ovat termofiilisia ja elävät tuliperäisillä alueilla. Näitä bakteereja pidetään varhaisina varsinaisina bakteereinaMark Wheelis, Principles of Modern Microbiology, 2007, Sivu 51. Figure 4.6. Näiden pituus on 2–6 μm, ja läpimitta noin 0,5 μm. Tunnetut Aquifex-bakteerit ovat Aquifex pyrophilus ja Aquifex aeolicus, jotka ovat molemmat termofiilisia ja kasvavat parhaiten veden lämpötiloissa 85–95 °C. A. aeolicus -bakteerin genomista 16 % on yhteistä arkkieliöiden kanssa. A. aeolicus -bakteerin genomi on kooltaan vain noin kolmasosa E. colin genomista. == Lähteet == Luokka:Gramnegatiiviset bakteerit
Jack (elokuva)

Jack on yhdysvaltalainen Francis Ford Coppolan ohjaama, vuonna 1996 ensi- iltansa saanut draamakomedia. Elokuvan pääosissa esiintyvät Robin Williams, Bill Cosby ja Jennifer Lopez. Elokuva kertoo Powellin perheeseen syntyvästä Jack-nimisestä pojasta (Robin Williams), joka sairastaa Wernerin oireyhtymää. == Juoni== Karen ja Brian ovat viettämässä ystäviensä kanssa Halloween-juhlia, kunnes vasta toisella kuulla raskaana oleva Karen huomaa, että hänen pitää kiirehtiä sairaalaan synnyttämään. Karen synnyttää poikalapsen, joka nimetään Jack Charlesiksi. Lääkärit huomaavat tutkimuksissa, ettei lapsi ole ihan normaali: Jack sairastaa Wernerin syndroomaa, jonka takia hän näyttää neljä kertaa vanhemmalta kuin ikäisensä. Jack asuu yhdysvaltalaisessa kaupungissa äitinsä ja isänsä kanssa. Hän käy normaalin koulun sijaan herra Lawrence Woodruffin pitämää yksityiskoulua, koska vanhemmat pelkäävät, että Jackia kiusattaisiin sairauden takia tavallisessa koulussa. 10-vuotiaana Jack saa yrittää käydä normaalia koulua. Ensimmäisten päivien aikana häntä kiusataankin. Ajan kanssa Jack saa koulusta kuitenkin kavereita, joiden kanssa hän alkaa viettää aikaa koripalloa pelailen tai majassa oleillen. Erityisesti hän lähenee Louis Durante -nimisen pojan kanssa, joka asuu yksinhuoltajaäitinsä luona. Jackista ja Louisista tulee hyviä ystäviä. Jackin kaunis luokanopettaja neiti Marquez pitää häntä tunnollisena ja kilttinä oppilaana, vaikka hän näyttääkin vanhemmalta kuin ikätoverinsa. Jack ihastuu opettajaansa, ja pyytää tätä koulun tansseihin, mutta opettaja ei pysty suostumaan tähän. Jack lähtee itkien pois, kaatuu portaissa ja saa sydänkohtauksen. Lääkärit huomaavat, että kun Jack ikääntyy, hänen fyysinen kuntonsa heikkenee. Vanhemmat päättävät, että vastaavanlaisten tilanteiden välttämiseksi Jackin pitää jatkaa koulua kotona. Jack ei suostu tähän, ja masentuu. Eräänä iltana hän menee baariin, ja tapaa siellä ystävänsä Louisin äidin, jota yrittää iskeä. Hän joutuu baarissa tappeluun toisen miehen kanssa, ja hänet pidätetään. Louisin äiti maksaa sakot, ja vie hänet autollaan takaisin kotiin. Jackin kaverit kyselevät häntä leikkimään, mutta Jack ei tahdo, koska hän on lukkiutunut huoneeseensa. Kaverit spekuloivat Jackin palaamista kouluun, ja toivovat hänen palaavan. Seuraavana aamuna Jack päättää lähteä takaisin kouluun. Samaan aikaan luokkahuoneessa Louis kertoo ainekirjoituksessaan, että tahtoisi olla kuin hänen parhain ystävänsä, Jack. Seitsemän vuotta myöhemmin Jack ja hänen ystävänsä valmistuvat high schoolista. Jack pitää päätösjuhlassa puheen, jossa toteaa ystävilleen, että elämä on lyhyt, ja kehottaa tekemään elämästä mahtavan. Elokuvan lopussa Jack lähtee hienolla avoautolla ystävineen juhlistamaan päättäjäisiä. ==Pääosissa== ==Lähteet== Luokka:Vuoden 1996 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Francis Ford Coppolan ohjaamat elokuvat Luokka:Elokuvat terveydenhoidosta Luokka:Elokuvat koulusta ja koulutuksesta
Astrahanin kaani

Astrahanin kaani oli Astrahanin kaanikunnan hallitsijan arvonimi. ==Luettelo Astrahanin kaaneista== *Mäxmüd Astrahanilainen *Qasim I 1466 - 1490 *Ghabdelkarim 1490 - 1504 *Qasim II 1504 - 1532 *Aq Kubek (ensimmäisen kerran) 1532 - 1534 *Ghabdraxman 1534 - 1538 *Darwish Ghali I 1537 - 1538 *Shayex Xaydar 1538 - 1541 *Aq Kubek (toisen kerran) 1541 - 1544 *Yaghmurchi 1544 - 1554 *Derviş Ali 1554 - 1556 Luokka:Luettelot hallitsijoista Luokka:Kaanit
Etyyliamiini

Etyyliamiini (C2H7N) on primäärinen amiini, jolla on voimakas haju. Aineesta käytetään myös nimiä etaaniamiini ja aminoetaani. Kuten useat muutkin amiinit myös etyyliamiini on emäksinen ja pystyy syövyttämään myös metalleja . Etyyliamiinia käytetään laajasti kemianteollisuudessa ja orgaanisessa synteesissä. Huoneenlämmössä aine on kaasu, joka yleensä nesteytetään. == Synteesi == Etyyliamiinia voidaan valmistaa eteenin ja ammoniakin reagoidessa. Reaktiossa tarvitaan katalyytiksi jokin alkalimetalliamidisuola, esimerkiksi natriumamidi. : Ainetta voidaan valmistaa suoraan etanolista ja ammoniakista. Tämä vaatii katalyytiksi esimerkiksi kupari-nikkeliseoksen ja lisäksi korotetun paineen ja lämpötilan. : Amiineja voidaan myös tuottaa amidien pelkistyksellä. Usein pelkistimenä käytetään litiumalumiinihydridiä. : Etyyliamiinia voidaan valmistaa myös halogenoidusta etaanista nukleofiilisella korvautumisreaktiolla. Tällöin muodostuu sivutuotteina myös dietyyli- ja trietyyliamiinia. : == Katso myös == *Metyyliamiini *Propyyliamiini == Lähteet == == Aiheesta muualla == *Human Metabolome Database: Ethylamine *Food Component Database (FooDB): Ethanamine *Toxin and Toxin Target Database (T3DB): Ethylamine *Kyoto Encyclopedia of Genes and Genomes (KEGG): Ethylamine *ChemBlink: Ethylamine *Pherobase: Floral Compound - ethylamine Luokka:Amiinit